ोल्हान के बाद अब पलामू में नीलांबर-पितांबर यूनिवर्सिटी के वीसी की नियुक्ित की मांग को लेकर छात्र आंदोलित हैं। छात्रों का कहना है कि पहले नीलांबर-पितांबर यूनिवर्सिटी अलग होकर काम करने लगे, तभी यहां छात्र संघ चुनाव हों। छात्रों ने इस संबंध में रांची यूनिवर्सिटी के वीसी के नाम ज्ञापन भी सौंपा है। छात्रों नेअधिकारियों से मिल कर आग्रह किया है कि कोई भी एसा कदम नहीं उठाया जाये, जिससे पलामू के छात्र और भड़क जायें। छात्र संघ अध्यक्ष ने धमकी दी है कि यदि छात्र संघ चुनाव स्थगित नहीं हुए, तो वह आत्मदाह कर लेंगे।उनके साथ अखिल भारतीय विद्यार्थी परिषद की स्वाति कुमारी, राम बाबू, श्वेता कुमारी, पुष्पराज कुमार एवं सुजीत कुमार ने भी आत्मदाह की धमकी दी है। इससे संबंधित एक पत्र राजभवन को भी भेजा गया है। उन्होंने कहा कि जून 2007 में ही नीलांबर-पितांबर यूनिवर्सिटी की स्थापना को मंजूरी दे दी गयी है। बावजूद इसके यहां के छात्रों को बेवकूफ बनाया जा रहा है। उधर कोल्हान क्षेत्र के छात्र भी छात्र संघ चुनाव का विरोध कर रहे हैं।